el el el el el el el el el el el el el el el el el el el el el el el el el el el el el el el el el el el el el el en el el el el el it el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el fi en fr el el el el it de el sv it en it it el it it it it it tr fr el fr it en it it el it it it it it it fr el fr it nl it it fr it it it it it pt fr el sv it en it it el it it it it it it sv el fr en es it en el el sv it it it zh sv el en en it it en el el sv it it it el el el el en el en el en el en el en el en el en el en el en el en el en el el el en el en el en el en el en el en el en el en el el el el el en el fr en el el en el ru el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Ο Αθλητικός Σύλλογος Μαχητές Δόξας Πεύκων ήταν ελληνικό αθλητικό σωματείο που δραστηριοποιούταν στην περιοχή Πεύκα του πολεοδομικού συγκροτήματος Θεσσαλονίκης. Αγωνιζόταν με χρώματα το σκούρο μπλε και το κίτρινο. Στο έμβλημά του εμφανιζόταν ένα πεύκο, το σύμβολο της περιοχής του, καθώς και μια μπάλα. Ως έδρα χρησιμοποιούσε το Κλειστό Γυμναστήριο του Δημοτικού Αθλητικού Κέντρου Πεύκων, χωρητικότητας 350 καθήμενων θεατών.
2017, πριν 5 έτη (2017)
(δημιουργία Α.Σ. Μαχητές Πειραματικό Πεύκων)
Άγγελου Σικελιανου 2 και Δημοκρατίας, Τ.Κ. 57010, Πεύκα
1 Ιστορική εξέλιξη των σωματείων των σωματείων του Δήμου Νεαπόλεως-Συκεών
1.5 Μαχητές Δόξας Πεύκων (2012)
1.6 Παναθλητικός Πειραματικό Συκεών (2015)
1.7 Μαχητές Πειραματικό Πεύκων (2017)
2.1 Άνοδος και παραμονή στη Β' Εθνική (2011-2015)
2.2 Θητείες στην Α2 Εθνική (2015-2017)
2.3 Αποχώρηση από την Α2 και μετονομασία
2.4 Περίοδοι σε εθνικές κατηγορίες
Ιστορική εξέλιξη των σωματείων των σωματείων του Δήμου Νεαπόλεως-ΣυκεώνΕπεξεργασία
Ο «Α.Ο. Δόξα Ρετζικίου» ιδρύθηκε το 1959 στην περιοχή του Ρετζικίου με κύρια ενασχόληση στην αρχή το άθλημα του ποδοσφαίρου. Την δεκαετία του 1970 η καλαθοσφαίριση μπήκε στους κλάδους άσκησης του σωματείου με ανδρικό αλλά και γυναικείο τμήμα.[1]
Το ανδρικό τμήμα είχε ανελλιπείς παρουσίες στα πρωταθλήματα της Ε.ΚΑ.Σ.Θ., φτάνοντας μέχρι και την Α' Κατηγορία της Ένωσης. Το 2009 άρχισε περίοδος ακμής για το τμήμα με βασική αφορμή τη δημιουργία Κλειστού Γηπέδου Καλαθοσφαίρισης στον τότε Δήμο Πεύκων. Τη χρονιά 2009-10 πέτυχε την άνοδό του από τη Β' Κατηγορία στην Α' Κατηγορία Ε.ΚΑ.Σ.Θ., τερματίζοντας στη 2η θέση της τελικής βαθμολογίας με απολογισμό 24 νίκες και 6 ήττες.[1] Την επόμενη χρονιά, 2010-11, αναδείχθηκε Πρωταθλήτρια ομάδα της Α' Κατηγορίας Ανδρών Ε.ΚΑ.Σ.Θ.[2][3]
Σημαντικότερες στιγμές στην ιστορία του γυναικείου τμήματος είναι η κατάκτηση του Πρωταθλήματος της Α' Κατηγορίας Γυναικών της Ε.ΚΑ.Σ.Θ. το 1996-97 [2] και η μετέπειτα συμμετοχή του στο Πρωτάθλημα της Β' Εθνικής Κατηγορίας την αγωνιστική περίοδο 1996-97.[1]
Κύριο λήμμα: Παναθλητικός Σ.Φ. Συκεών
Ο «Παναθλητικός Σ.Φ. Συκεών» και μετέπειτα «Παναθλητικός Α.Ε. Συκεών» ιδρύθηκε το 1988, καλλιεργώντας πληθώρα αθλημάτων. Πρώτο δημιουργήθηκε το γυναικείο τμήμα καλαθοσφαίρισης και το ανδρικό αργότερα, το 2013.[4] Το γυναικείο ανήλθε στις εθνικές κατηγορίες το 2008, φτάνοντας στην κορυφαία το 2014.[5][6] Το ανδρικό αγωνίστηκε μόνο σε τοπικό επίπεδο.
Η ομάδα καλαθοσφαίρισης του Πειραματικού Σχολείου του Πανεπιστημίου Θεσσαλονίκης αγωνίστηκε στην Α1 Εθνική Γυναικών την περίοδο 1992-1993.
Ο «Α.Σ. Μαχητές Πεύκων» ιδρύθηκε το 1996 με την ονομασία «Μαχητές Ιπποδρομίου» από μια παρέα νεαρών φίλων. Το 2000 η ομάδα μετέφερε την έδρα της στην περιοχή των Πεύκων, αλλάζοντας το όνομά της σε «Μαχητές Πεύκων». Από εκεί αρχίζει η πορεία της σε διάφορα αθλήματα παράλληλα με την καλαθοσφαίριση, όπως το ποδόσφαιρο, η πετοσφαίριση και η ποδηλασία. Στην καλαθοσφαίριση, η σημαντικότερη στιγμή του σωματείου ήταν η άνοδος το 2011 του ανδρικού τμήματος στην Α' Κατηγορία Ε.ΚΑ.Σ.Θ.[1]
Μαχητές Δόξας Πεύκων (2012)Επεξεργασία
Τα δύο σωματεία από το 2010 συνεργάζονταν σε επίπεδο ακαδημιών. Το Μάιο του 2012 αποφασίστηκε από τις διοικήσεις τους η συγχώνευση των τμημάτων τους για το άθλημα της καλαθοσφαίρισης και η δημιουργία ενός νέου σωματείου με αμιγή ενασχόληση το συγκεκριμένο άθλημα.[7] Το νέο σωματείο ονομάστηκε «Α.Σ. Μαχητές Δόξας Πεύκων» και ως χρώματά του ορίστηκαν το σκούρο μπλε και το κίτρινο.[7] Τα υπόλοιπα τμήματα των προηγούμενων σωματείων συνέχισαν αυτόνομα την πορεία τους.
Παναθλητικός Πειραματικό Συκεών (2015)Επεξεργασία
Κύριο λήμμα: Παναθλητικός Πειραματικό Συκεών (καλαθοσφαίριση γυναικών)
Τον Αύγουστο του 2015 ανακοινώθηκε η απορρόφηση των τμημάτων καλαθοσφαίρισης του Σ.Α. Πειραματικού από το σωματείο Παναθλητικός Α.Ε. Συκεών. Προϊόν ήταν το νέο σωματείο του «Παναθλητικού Πειραματικού Συκεών» με ανδρικό και γυναικείο τμήμα. Το πρώτο εντάχθηκε στο Πρωτάθλημα της Α' Κατηγορίας Θεσσαλονίκης, ενώ το δεύτερο στην Α2 Εθνική Κατηγορία.[8][9]
Μαχητές Πειραματικό Πεύκων (2017)Επεξεργασία
Κύριο λήμμα: Α.Σ. Μαχητές Πειραματικό Πεύκων
Τον Ιούλιο του 2017 ο Παναθλητικός Πειραματικό Συκεών συστρατεύτηκε με τους Μαχητές Δόξας Πεύκων. Η γυναικεία ομάδα αγωνίστηκε το επόμενο φθινόπωρο στην Α1 Εθνική Κατηγορία με την επωνυμία «Παναθλητικός Πειραματικό Συκεών», ενώ η ανδρική στη Β' Εθνική Κατηγορία ως «Μαχητές Πειραματικό Πεύκων». Τα αγωνιστικά τμήματα νεαρών αθλητών και αθλητριών (Κ20, εφηβικό, νεανίδες, παίδες, κορασίδες) λειτούργησαν ενιαία κάτω από την ομπρέλλα της αντρικής και γυναικείας ομάδας αντίστοιχα.[10][11]
Άνοδος και παραμονή στη Β' Εθνική (2011-2015)Επεξεργασία
Μετά την κατάκτηση του τοπικού Πρωταθλήματος, ο Α.Ο. Δόξα Ρετζικίου μετονομάστηκε σε Α.Σ. Δόξα Πεύκων λόγω των αλλαγών που προέβλεπε το Σχέδιο Καλλικράτης. Υπό την επωνυμία αυτή αγωνίστηκε για πρώτη φορά στην ιστορία του την περίοδο 2011-12 σε εθνική κατηγορία και συγκεκριμένα στο 2ο Όμιλο Βορρά της Γ' Εθνικής Κατηγορίας. Στον τελικό βαθμολογικό πίνακα βρέθηκε υπό την καθοδήγηση του Χρήστου Δικταπανίδη στη 2η θέση με τελικό απολογισμό 17 νίκες και 5 ήττες απέναντι σε 11 αντιπαλους.[12] Η εξέλιξη αυτή οδήγησε το σύλλογο το επόμενο φθινόπωρο στη Β' Εθνική Κατηγορία.[13] Κορυφαίος σκόρερ για την ομάδα την περίοδο αυτή ήταν ο Σταύρος Μυλωνίδης (284 πόντοι).[14]
Την επόμενη αγωνιστική περίοδο 2012-13 η συγχώνευση Δόξας και Μαχητών είχε ολοκληρωθεί πλήρως, τόσο σε επίπεδο ενηλίκων όσο και υποδομών. Το Πρωτάθλημα της Β' Εθνικής παρουσιάστηκε διαφοροποιημένο τη χρονιά αυτή σε σχέση με τις προηγούμενες, καθώς αφενός διαιρέθηκε σε δύο ομίλους, αφετέρου οι ομάδες του σταμάτησαν να συμμετέχουν στο Κύπελλο Ελλάδος. Οι Μαχητές Δόξας Πεύκων εντάχθηκαν στον Όμιλο Βορρά, όπου ανταγωνίστηκαν 12 αντιπάλους. Στην τελική κατάταξη βρέθηκαν στην 7η θέση με 12 νίκες και 12 ήττες.[15] Αξιοσημείωτα παρατηρήθηκε πενταπλή ισοβαθμία των ομάδων που κατετάγησαν στις θέσεις 5 έως 9, που απέφυγαν όλες τον υποβιβασμό. Την καλύτερη επίδοση στο σκοράρισμα είχε για το σύλλογο τη χρονιά αυτή ο Γιώργος Παυλίδης (331 πόντοι).[16] Καθήκοντα προπονητή τη χρονιά αυτή διατήρησαν διαδοχικά οι Χρήστος Δικταπανίδης (μέχρι τέλη Νοεμβρίου 2012) και ο Δημήτρης Κυριακού (μέχρι τέλη Μαΐου 2013).[17]
Στις αρχές Ιουνίου 2013 προσελήφθη στη θέση του πρώτου προπονητή ο Λευτέρης Χατζηκυριακίδης.[18] Την επόμενη χρονιά, 2013-14, οι Μαχητές Δόξας Πεύκων συνέχισαν την πορεία τους στον Όμιλο Βορρά της Β' Εθνική, στον οποίο δήλωσαν συμμετοχή 14 ομάδες.[19] Στη διάρκεια της αγωνιστικής δράσης συγκέντρωσαν 16 νίκες και 10 ήττες, με αποτέλεσμα να τερματίσουν στην 3η θέση του τελικού βαθμολογικού πίνακα.[19][20] Στη συνέχεια έλαβε χώρα αγώνας μπαράζ μεταξύ των ομάδων που κατέλαβαν την 3η θέση σε καθέναν από τους Ομίλους, Μαχητές Δόξας και Ιωνικό Νικαίας, προκειμένου να καθοριστεί κάποια σειρά προτεραιότητας για την κάλυψη κενών θέσεων σε υψηλότερες κατηγορίες. Στον αγώνα αυτό, που διεξήχθη στο ουδέτερο Ε.Α.Κ. Βόλου, νικητής αναδείχθηκε ο Ιωνικός με σκορ 70-55.[21][22]
Η ομάδα των Πεύκων επανέλαβε την προσπάθειά της στην ίδια κατηγορία την αγωνιστική περίοδο 2014-15. Στα πλαίσια του Πρωταθλήματος του Ομίλου Βορρά, πάντα με τον Χατζηκυριακίδη στο πάγκο, είχε συγκομιδή 23 νίκες και 3 ήττες.[23] Σαν αποτέλεσμα κατέλαβε τη 2η θέση σε σύνολο 14 ομάδων, χάνοντας τον τίτλο του Πρωταθλητή από τον Προμηθέα Πατρών.[23][24] Στη συνέχεια η ομάδα υποχρέωσε σε ήττα το δεύτερο του Ομίλου Νότου, Φάρο Κερατσινίου, με σκορ 69-78 στο Δημοτικό Κλειστό Τρικάλων, κερδίζοντας την άνοδο στην Α2 Εθνική Κατηγορία για πρώτη φορά στην ιστορία της.[25] Ιδιαίτερο χαρακτηριστικό της ομάδας τη χρονιά αυτή ήταν ο πολύ χαμηλός μέσος όρος ηλικίας, μόλις 21 έτη. Πρώτος σκόρερ για το σύλλογο (και τρίτος για το Πρωτάθλημα) αναδείχθηκε ο Πέτρος Γερομιχαλός (441 πόντοι), με τον Δάνη Ελευθεριάδη να ακολουθεί (416 πόντοι).[26]
Θητείες στην Α2 Εθνική (2015-2017)Επεξεργασία
Την αγωνιστική περίοδο 2015-16 ο σύλλογος πραγματοποίησε την πρώτη του εμφάνιση στην Α2 Εθνική Κατηγορία, σε μία χρονιά που αποδείχθηκε ανταγωνιστική και με αυξημένο δείκτη δυσκολίας, καθώς προβλέπονταν για πρώτη φορά διαδικασίες Play-Offs και Play-Outs. Στο πόστο του προπονητή παρέμεινε ο Χατζηκυριακίδης.
Η χρονιά ξεκίνησε με την πρώτη συμμετοχή της ομάδας στο Κύπελλο Ελλάδος, στα πλαίσια της Α' Φάσης του οποίου επικράτησε επί της Λιβαδειάς με σκορ 91-90.[27][28] Στην 1η Αγωνιστική της Β' Φάσης, ωστόσο, αποκλείστηκε αφού γνώρισε την εντός έδρας ήττα με σκορ 60-69 από το Λαύριο.[29][30]
Σε ό,τι αφορά το ίδιο το Πρωτάθλημα, η κανονική περίοδος ολοκληρώθηκε με απολογισμό από 11 νίκες και 17 ήττες, κάτι που τοποθέτησε την ομάδα στην 11η θέση του βαθμολογικού πίνακα (των 15 θέσεων σύνολο).[31] Κατά συνέπεια τα Πεύκα κλήθηκαν να υπερασπιστούν το δικαίωμα παραμονής τους στα Play-Outs σε σειρά αγώνων απέναντι στον 12ο Πανερυθραϊκό.[31] Αμφότερες οι ομάδες μετέφεραν από μία νίκη και μία ήττα από την κανονική περίοδο, και χρειάζονταν άλλες δύο νίκες ώστε να συμπληρωθούν τρεις. Αρχικά οι Μαχητές Δόξας Πεύκων επικράτησαν εντός έδρας με σκορ 88-85 στη δεύτερη παράταση (κ.α. 64-64, α' πρτ. 72-72),[32] για να ηττηθούν στη συνέχεια με σκορ 87-86 στην πρώτη παράταση (κ.α. 76-76).[33] Στον πέμπτο και τελευταίο αγώνα επικράτησαν επί του Πανερυθραϊκού με σκορ 86-63 εντός έδρας με αποτέλεσμα να εξασφαλίσουν την παραμονή τους στην Κατηγορία.[34]
Κορυφαίος σκόρερ της ομάδας τη χρονιά αυτή ήταν ο Ισλανδός Σίγκουρντουρ Θορστέινσον (333 πόντοι σε 28 αγωνιστικές, 11,89 κατά μ.ό.), με τον Έλληνα Γιάννη Ελευθεριάδη να ακολουθεί (304 πόντοι σε 27 αγωνιστικές, 11,26 κατά μ.ό.).[35]
Το επόμενο φθινόπωρο οι Μαχητές ξεκίνησαν τις επίσημες υποχρεώσεις τους από τη διοργάνωση του Κυπέλλου Ελλάδος. Στην πρεμιέρα αναδείχθηκαν νικητές στο γήπεδό τους απέναντι στο Γυμναστικό Λάρισας με σκορ 67-61.[36][37] Την επόμενη αγωνιστική υποδέχτηκαν τον Πανιώνιο, ο οποίος αποχώρησε με τη νίκη και την πρόκριση (55-76).[38][39]
Στο Πρωτάθλημα της χρονιάς 2016-17 έλαβαν μέρος 16 σύλλογοι από ολόκληρη την επικράτεια, με τους οποίους οι Μαχητές διασταυρώθηκαν από δύο φορές. Η ολοκλήρωση της Κανονικής Περιόδου τους βρήκε στη 12η θέση της βαθμολογικής κατάταξης, με αποτέλεσμα να χρειαστεί να εξασφαλίσουν την παραμονή τους μέσω διαδικασίας Play-Outs.[40] Αντίπαλός τους βρέθηκε η 13η Καβάλα, απέναντι στην οποία είχαν το πλεονέκτημα της έδρας. Οι δύο ομάδες είχαν πετύχει από μία νίκη στην έδρα τους κατά την Κανονική Περίοδο (70-67 στα Πεύκα, 93-90 στην Καλαμίτσα).[40] Στον πρώτο μεταξύ τους αγώνα οι Μαχητές επικράτησαν οριακά στην έδρα τους με σκορ 78-76. Στη συνέχεια απάντησε η Καβάλα με εντός έδρας νίκη με σκορ 72-65. Στον 5ο και καθοριστικό αγώνα οι Μαχητές πανηγύρισαν την παραμονή στην Κατηγορία με σκορ 67-61.[41][42][43][44][45][46][47]
Προπονητής της ομάδας την περίοδο αυτή ήταν επίσης ο Λευτέρης Χατζηκυριακίδης με άμεσο συνεργάτη το Στέλιο Χαλκιά. Στην Κανονική Περίοδο πρώτος σκόρερ της ομάδας αναδείχθηκε ο Καραμό Τζαβαρά, παίκτης από τη Γκάμπια με διαβατήριο Νορβηγίας (356 πόντοι σε 29 αγώνες, 12,27 κατά μ.ό.). Διακρίθηκαν επίσης οι Έλληνες Δημήτρης Καλαμπάκας (328 πόντοι σε 29 αγωνιστικές, 11,31 κατά μ.ό.), Δημήτρης Χατζηκυριακίδης (304 πόντοι σε 30 αγωνιστικές, 10,13 κατά μ.ό.) και Απόστολος Ναούμης (301 πόντοι σε 26 αγωνιστικές, 11,58 κατά μ.ό.).[48]
Αποχώρηση από την Α2 και μετονομασίαΕπεξεργασία
Το καλοκαίρι του 2017 οι Μαχητές ανακοίνωσαν στην Ομοσπονδία την πρόθεσή τους να μην συνεχίσουν στην Α2 Εθνική, καθώς δεν διέθεταν τους απαραίτητους οικονομικούς πόρους.[49] Τον Ιούλιο του 2017 η ομάδα ένωσε τις δυνάμεις της με εκείνη του Παναθλητικού Πειραματικού Συκεών. Η γυναικεία ομάδα αγωνίστηκε το επόμενο φθινόπωρο στην Α1 Εθνική Κατηγορία με την επωνυμία «Παναθλητικός Πειραματικό Συκεών», ενώ η ανδρική στη Β' Εθνική Κατηγορία ως «Μαχητές Πειραματικό Πεύκων». Τα αγωνιστικά τμήματα νεαρών αθλητών και αθλητριών (Κ20, εφηβικό, νεανίδες, παίδες, κορασίδες) λειτούργησαν ενιαία κάτω από την ομπρέλλα της αντρικής και γυναικείας ομάδας αντίστοιχα.[10][11]
Περίοδοι σε εθνικές κατηγορίεςΕπεξεργασία
1η - Β' Φάσης
1η - Β' Φάσης
? - Νοεμ 2012
Νοεμ 2012 - Μάι 2012
Ιουν 2012 - Ιουλ 2017
↑ 1,0 1,1 1,2 1,3 «Ιστορία», πληροφορίες στον επίσημο ιστότοπο του συλλόγου.
↑ 2,0 2,1 «Ένωση Καλαθοσφαιρικών Σωματείων Θεσσαλονίκης», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Πρωταθλήτρια της Α' ΕΚΑΣΘ ανδρών από χθες η Δόξα Ρετζικίου», αρθρο στον ιστότοπο Tsiotras.blogspot.gr, 12 Απριλίου 2011
↑ «Έναρξη της χρονιάς για τα τμήματα του Παναθλητικού», άρθρο στον ιστότοπο Tsiotras.blogspot.com, 26 Αυγούστου 2013.
↑ «Τερψιθέα και Παναθλητικός στην Α1», άρθρο στον ιστότοπο Sport24.gr, 13 Απριλίου 2014.
↑ «Στην Α1 Παναθλητικός και Τερψιθέα» Αρχειοθετήθηκε 2014-04-26 στο Wayback Machine., άρθρο στον ιστότοπο WomenSports.gr, 13 Απριλίου 2014.
↑ 7,0 7,1 «Συγχωνεύονται Δόξα Πεύκων και Μαχητές - Χωρίς νόημα τα μπαράζ ανόδου στην Α΄ ΕΚΑΣΘ ανδρών», άρθρο στον ιστότοπο Tsiotras.blogspot.gr, 15 Μαΐου 2012.
↑ «Συνένωση Παναθλητικού-Πειραματικού», άρθρο στον ιστότοπο NorthBasket.gr, 23 Αυγούστου 2015.
↑ «Και εγένετο Παναθλητικός Συκεών - Πειραματικό», άρθρο στον ιστότοπο Tsiotras.blogspot.com, 24 Αυγούστου 2015.
↑ 10,0 10,1 «Και εγένετο Μαχητές Πειραματικό Πεύκων», άρθρο στον ιστότοπο Basketa.gr, 11 Ιουλίου 2017.
↑ 11,0 11,1 «Προχωρά η συνένωση Παναθλητικού Πειραματικού Συκεών και Μαχητών Δόξας Πεύκων», άρθρο στον ιστότοπο Tsiotras.blogspot.gr, 11 Ιουλίου 2017.
↑ «Αποτελέσματα 2ου ομίλου Βορρά (22η αγ.)», άρθρο στον ιστότοπο InfoBasket.gr, 13 Μαΐου 2012.
↑ «Ετοιμάζει φιέστα η Δόξα Πεύκων», άρθρο στον ιστότοπο OnSports.gr, 20 Μαΐου 2013.
↑ «Οι σκόρερ της Γ’ Εθνικής (Βορράς) – 22αγ.», άρθρο στον ιστότοπο InfoBasket.gr, 31 Οκτωβρίου 2011.
↑ «Β’ Εθνική (Βορράς) – 26η αγωνιστική… Σώθηκε το Μαρούσι, έπεσε το Ανατόλια», άρθρο στον ιστότοπο InfoBasket.gr, 21 Απριλίου 2013.
↑ «Υπερ-σκόρερ της Β’ Εθνικής ο Πέττας», άρθρο στον ιστότοπο InfoBasket.gr, 23 Απριλίου 2013.
↑ «Και επίσημα ο Δημήτρης Κυριακού στους Μαχητές Δόξας Πεύκων», άρθρο στον ιστότοπο NorthBasket.gr, 29 Νοεμβρίου 2013.
↑ «Ενας «μαχητής» στα Πεύκα», άρθρο στον ιστότοπο InfoBasket.gr, 1 Ιουνίου 2013.
↑ 19,0 19,1 «Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Βορρά) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Β’ Εθνική (Βορράς) – 26η αγωνιστική… Στη Γ’ Εθνική το Αιγάλεω», άρθρο στον ιστότοπο InfoBasket.gr, 4 Μαΐου 2014.
↑ «Β Εθνική: Κέρδισε ο Ιωνικός το μπαράζ και περιμένει»[νεκρός σύνδεσμος], άρθρο στον ιστότοπο Basket247.gr, 11 Μαΐου 2014.
↑ «Εύκολα ο Ιωνικός και περιμένει…», άρθρο στον ιστότοπο InfoBasket.gr, 11 Μαΐου 2014.
↑ 23,0 23,1 «Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Βορρά) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Β΄ Εθνική Βορράς) / 26η αγωνιστική – Γλέντι ανόδου στην Πάτρα», άρθρο στον ιστότοπο InfoBasket.gr, 10 Μαΐου 2015.
↑ «Άνοδος για τους Μαχητές στα Τρίκαλα!», άρθρο στον ιστότοπο Sportrikala.gr, 16 Μαΐου 2016.
↑ «Οι σκόρερς της Β΄Εθνικής 2014-15 (τελική λίστα)», άρθρο στον ιστότοπο InfoBasket.gr, 20 Μαΐου 2015.
↑ «Τζάμπολ στο Κύπελλο!» Αρχειοθετήθηκε 2015-10-02 στο Wayback Machine., άρθρο στον ιστότοπο BasketNet.gr, 23 Σεπτεμβρίου 2015.
↑ «Αρχή με ματσάρες και... θρίλερ», άρθρο στον ιστότοπο Sdna, 23 Σεπτεμβρίου 2015.
↑ «Μαχητές Δόξα Πεύκων - Λαύριο 60-69», άρθρο στον ιστότοπο Sdna.gr, 25 Σεπτεμβρίου 2015.
↑ «Φάρος Κερατσινίου και Ηρακλής έκαναν την έκπληξη στο Κύπελλο», άρθρο στον ιστότοπο Sport24.gr, 25 Σεπτεμβρίου 2015.
↑ 31,0 31,1 «Βαθμολογία και Αποτελέσματα Πρωταθλήματος Α2 Εθνικής Κατηγορίας Ανδρών 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Στον τελικό ο Φάρος, περιμένει Εθνικό ή Προμηθέα!» Αρχειοθετήθηκε 2016-08-07 στο Wayback Machine., άρθρο στον ιστότοπο SportsHero.gr, 1 Ιουνίου 2016.
↑ «Πανερυθραϊκός – Μαχητές Δόξας Πεύκων 87-86» Αρχειοθετήθηκε 2016-08-13 στο Wayback Machine., άρθρο στον ιστότοπο EBasket.gr, 4 Ιουνίου 2016.
↑ «Στον τελικό ανόδου ο Προμηθέας, σώθηκαν οι Μαχητές», άρθρο στον ιστότοπο του ΣΠΟΡ FM, 8 Ιουνίου 2016.
↑ «Machites Doxa: Total Stats Regular Season Championship 2015-16 Division A2»[νεκρός σύνδεσμος], πληροφορίες στον ιστότοπο (Galanis)SportsData.gr.
↑ «Κύπελλο Ελλάδος: Μαχητές Δόξας Πεύκων - Γ.Σ. Λάρισας 67-61», άρθρο στον ιστότοπο Billkara.blogspot.com, 17 Σεπτεμβρίου 2016.
↑ «Αποτελέσματα Α' Φάσης Κυπέλλου», άρθρο στον ιστότοπο EuroHoops.gr, 17 Σεπτεμβρίου 2016.
↑ «Μαχητές Δόξα Πεύκων - Πανιώνιος 55-76», άρθρο στον ιστότοπο Sdna.gr, 21 Σεπτεμβρίου 2016.
↑ «Άνετα ο Πανιώνιος με Μαχητές» Αρχειοθετήθηκε 2016-10-27 στο Wayback Machine., άρθρο στον ιστότοπο BasketNet.gr, 21 Σεπτεμβρίου 2016.
↑ 40,0 40,1 «Βαθμολογία και Αποτελέσματα Πρωταθλήματος Α2 Εθνικής Κατηγορίας Ανδρών 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
↑ «Μια νίκη από τη σωτηρία Αρκαδικός και Μαχητές», άρθρο στον ιστότοπο του ΣΠΟΡ FM, 10 Μαΐου 2017.
↑ «Προβάδισμα για Ηρακλή-Φάρο και Αρκαδικό-Μαχητές», άρθρο στον ιστότοπο BasketBlog.gr, 10 Μαΐου 2017.
↑ «Καβάλα – Μαχητές Δόξας Πεύκων 72-65» Αρχειοθετήθηκε 2017-06-19 στο Wayback Machine., άρθρο στον ιστότοπο eBasket.gr, 13 Μαΐου 2017.
↑ «Απέκλεισε Δούκα ο Φάρος, ισοφάρισε τον Ηρακλή ο Αίολος», άρθρο στον ιστότοπο του ΣΠΟΡ FM, 13 Μαΐου 2017.
↑ «Καβάλα BC: Πικρός υποβιβασμός στη Β' Εθνική» Αρχειοθετήθηκε 2018-11-11 στο Wayback Machine., άρθρο στον ιστότοπο KavalaPost.gr, 17 Μαΐου 2017.
↑ «Σώθηκαν οι Μαχητές, στην Β' η Καβάλα», άρθρο στον ιστότοπο Sdna.gr, 17 Μαΐου 2017.
↑ «Στους τελικούς ανόδου ο Ηρακλής, σώθηκαν οι Μαχητές» Αρχειοθετήθηκε 2017-07-21 στο Wayback Machine., άρθρο στον ιστότοπο GrandSport.gr, 18 Μαΐου 2017.
↑ «Machites Doxa: Total Stats Regular Season Championship 2016-17 Division A2» Αρχειοθετήθηκε 2018-01-13 στο Wayback Machine., πληροφορίες στον ιστότοπο (Galanis)SportsData.gr.